Konceptalbumo

Konceptalbumo estas muzika fakvorto kiu signifas la deziron de artisto krei muzikan albumon kie trakoj estas ligitaj al temo, ideo aŭ rakonto, male de tradiciaj albumoj, kiuj estas kolekto de kantoj sendependaj(en) Roy Shuker, Popular Music : The Key Concepts, Routledge, 5-a de julio 2002, 400 p. (ISBN 0-415-28425-2), p. 5. Tiel, povas esti kvalifikata "koncepta", ĉiu albumo montranta ian unuecon, ian enan koherecon pri temo aŭ pri elektita estetiko.

 Historio 
La origino de la konceptalbumoj estas ĝenerale atribuita al ĵazkantistoj Frank Sinatra (In the Wee Small Hours) kaj Nat King Cole (After Midnight), same kiel muzikistoj Miles Davis (Porgy and Bess kaj ankaŭ la albumo rokĵaza Bitches Brew, konsiderata kiel "romano"Jeremy A. Smith, « “Sell It Black”: Race and Marketing in Miles Davis’s Early Fusion Jazz », Jazz Perspectives, no Vol. 4, No.1,‎ avril 2010, p. 7-33 (ISSN 1749-4060)) kaj John Coltrane (A Love Supreme). Laŭ la retejo The History Rat: "Ne popola muziko transformis la konceptalbumon al arta formo, sed ja estis ĵazo"« The Concept Album, A Brief History » arkivo, en The History Rat.
Konceptalbumoj famiĝis en pop-muziko kaj rok-muziko dank'al Bob Dylan kun lia albumo Blonde on blonde en 1966, al The Beach Boys kun Pet Sounds samjare, al The Beatles kun Sgt. Pepper's Lonely Hearts Club Band en 1967 kaj al The Who kun Tommy en 1969. La akademiano Christophe Pirenne konsideras, tamen, ke Days of Future Passed de The Moody Blues estas "la unua nedisputebla konceptalbumo en la historio de roko" pro temo "multe pli evidenta kaj sekve multe malpli disputata ol tiu de Sgt. Pepper"Christophe Pirenne, Le rock progressif anglais (1967-1977), Paris, Librairie Honoré Champion, coll. « Musique - Musicologie », 2005, 354 p. (ISBN 9782745312006), p. 108. Tiame, la konceptalbumoj estis konsiderataj ege nekutimaj, ĉefe en la pop-roka medio, tre ligita al la principo de radio-elsendeblaj kantoj, kie albumoj estis nur kolekto de kantoj ofte verkitaj kaj surbendigitaj malkune.

 Tipoj 
Konceptalbumoj klasifikiĝas: 
 Rakontaj konceptalbumoj: kie artisto muzikigas rakonton kiel rokoperoj (ekz. Hemispheres de Rush)
 Temaj konceptalbumoj: kie artisto ligas la kantojn al temo, kiun ĉiu kanto traktas malsame (ekz. The Dark Side of the Moon de Pink Floyd)
 Duon-konceptalbumoj: kie nur parto de la albumo dediĉiĝas por temo, dum la alia parto estas aro de sendependaj kantoj (ekz. Duke de Genesis)

 Kelkaj famaj konceptalbumoj 
 In the Wee Small Hours de Frank Sinatra
 After Midnight de Nat King Cole
 Porgy and Bess de Miles Davis
 Blonde on blonde de Bob Dylan
 Pet Sounds de The Beach Boys
 Sgt. Pepper's Lonely Hearts Club Band de The Beatles
 Tommy kaj Quadrophenia de The Who
 The Six Wives of Henry VIII, Journey to the Centre of the Earth kaj The Myths and Legends of King Arthur and the Knights of the Round Table de Rick Wakeman
 The Lamb Lies Down On Broadway de Genesis
 The Dark Side of the Moon, Wish you were here, kaj The Wall de Pink Floyd
 L'homme à la tête de chou kaj L'histoire de Melody Nelson de Serge Gainsbourg
 L'opéra du pauvre de Léo Ferré
 Operation Mindcrime de Queensrÿche
 Metropolis, Pt2: Scenes from a memory de Dream Theater
 Hand. Cannot. Erase.'' de Steven Wilson

 Referencoj